NGM-államtitkár: igazolják az adatok a kormány gazdaságpolitikáját | 24.hu
hírgyáros. 2015. 10. 22. 21:27	Igazolják a kormány gazdaságpolitikáját az adatok, ezeket a nemzetközi szervezetek is elismerik, mondta Banai Péter Benő, a Nemzetgazdasági Minisztérium (NGM) államháztartásért felelős államtitkára csütörtökön az M1-en, az Eurostat legfrissebb összesítésére reagálva.
Az Európai Unió statisztikai hivatalának szerdán közzétett összesítése szerint a magyar államháztartás GDP-arányos deficitje, tavaly 2,5 százalék volt, csakúgy, mint az előző évben. Az államadósság ugyanakkor a GDP 76,8 százalékáról a bruttó hazai össztermék 76,2 százalékára csökkent.
Az államtitkár kiemelte: az előzetesen várt 2,6 százaléknál is jobb lett a GDP-arányos hiány.
Az Európai Unió 28 tagállamából 14-nél még mindig 3 százalék feletti a hiány, és az államadósság is 87 százalék körül van uniós átlagban – hívta fel a figyelmet Banai Péter Benő, hozzátéve, hogy ezekhez az adatokhoz képest is igen kedvezőek a magyar mutatók.
Az államtitkár ugyanakkor hangsúlyozta, vannak még feladatok. Ezek között említette például a képzési rendszer javítását, a bürokrácia csökkentését, az eljárások egyszerűsítését és a vállakozói-üzleti környezet segítését.
Simicska jön, lát és győz, megmenti Veszprém ikonikus épületét	Nézd meg a legfrissebb cikkeinket a címlapon!